*(Ez egy minta – természetesen ettől eltérő szerződéseket is lehet kötni.)*

**EGYÜTTMŰKÖDÉSI MEGÁLLAPODÁS**

amely létrejött a

< Szervezet neve> (székhelye, képviselője) (továbbiakban Főpályázó)

valamint a

< Partnerszervezet neve> (székhelye, képviselője) (továbbiakban Partnerszervezet)

(továbbiakban együttesen Felek) között a Közös Értékeink Program keretében benyújtott <pályázat címe> című -..... azonosító számon nyilvántartott és támogatott pályázat végrehajtására.

**1. A Megállapodás tárgya**

a./ Felek a jelen Együttműködési Megállapodás aláírásával vállalják, hogy a Közös Értékeink Program kiírására benyújtott …. számú pályázatban (továbbiakban Projekt) kitűzött és jóváhagyott célok elérését közös együttműködéssel valósítják meg, a Projekt megvalósítása érdekében a pályázatban vállalt kölcsönös kötelezettségeiket maradéktalanul teljesítik.

b./ Jelen Együttműködési Megállapodás a Főpályázó által a Projektről megkötött Támogatási Szerződés elválaszthatatlan mellékletét képezi.

A Megállapodás módosításáról vagy megszűnéséről, mielőbb, de legkésőbb a változás hatályba lépése előtt 15 nappal a Főpályázó köteles tájékoztatni a Közös Értékeink Program kijelölt lebonyolító alapítványát (a támogatásközvetítő szervezetet).

**2. Felek egymás közötti viszonya, felelősségek**

a./ Főpályázó a Projektben vállaltaknak megfelelően irányítja és koordinálja a Felek tevékenységét, valamint képviseli a Partnerszervezetet a lebonyolító alapítvány, a támogatásközvetítő szervezet és más harmadik személyek előtt.

b./ Főpályázó kijelenti, hogy a Támogatási Szerződésben vállaltakért egyedül ő viseli a jogi felelősséget.

c./ Partnerszervezet kijelenti, hogy a Főpályázó által megkötendő Támogatási Szerződés tartalmát és annak mellékleteit részletesen ismeri, az abban foglalt – saját tevékenységével kapcsolatos – pénzügyi, szakmai és egyéb szabályokat magára nézve kötelezőnek ismeri el.

**3. Partnerszervezet vállalt szakmai feladatai**

a./ A Projekt megvalósítása érdekében a Partnerszervezet az alábbi feladatokat az alábbi ütemezéssel vállalja:

| **Feladat** | **Időtartam (-tól -ig)** | **Felelős személy(ek)** |
| --- | --- | --- |
|  |  |  |
|  |  |  |

b./ Főpályázó kijelenti, hogy az ütemezés és a Projekt tartalmának – Partnerszervezetet érintő – módosításait Partnerszervezettel előzetesen egyezteti.

c./ Partnerszervezet kijelenti, hogy a fenti tevékenységekről a Főpályázó által kért módon beszámoló(ka)t készít, amelye(ke)t a Főpályázóra vonatkozó beszámolási határidők előtt ….. munkanappal Főpályázónak megküld. Partnerszervezet vállalja, hogy a Projekt lebonyolító alapítványa, a támogatásközvetítő szervezet által bekért bizonylatokat, dokumentumokat Főpályázóhoz, a megadott határidőkön belül eljuttatja, illetve – amennyiben szükséges – a Projekt helyszíni monitorozása esetén a monitori találkozó(ko)n részt vesz.

**4. Partnerszervezet anyagi részesedése a Projekt költségvetéséből**

**4.1 A Partnerszervezet a Projekt megvalósításához az alábbi forrásokban részesül:**

| Költségtípus | Egységárak | Egységek | Összeg | |
| --- | --- | --- | --- | --- |
| 1. Személyi költségek | EUR |  | HUF | EUR |
| 1.1 |  |  |  |  |
| 1.2 |  |  |  |  |
| 1. Útiköltségek | EUR |  | HUF | EUR |
| 2.1 |  |  |  |  |
| 2.2 |  |  |  |  |
| 1. Eszközbeszerzés | EUR |  | HUF | EUR |
| 3.1 |  |  |  |  |
| 3.2 |  |  |  |  |
| 1. Szolgáltatások | EUR |  | HUF | EUR |
| 4.1 |  |  |  |  |
| 4.2 |  |  |  |  |
|  |  |  |  |  |
| Közvetlen költségek összesen |  |  |  |  |
| Közvetett költség | 10% | | HUF | EUR |
| Vállalt önrész | EUR |  |  |  |
| Összesen: | EUR |  | HUF | EUR |

**4.2 Partnerszervezet költségeinek elszámolása**

a./ Partnerszervezet a Főpályázó felé a saját szervezete nevére és címére kiállított számlákkal számol el a magyar (illetve külföldi partner esetén a Partnerszervezet székhelye szerinti ország) pénzügyi illetve egyéb vonatkozó szabályoknak/szabályainak megfelelően.

b/ Főpályázó a Partnerszervezet számára az alábbi feltételekkel és ütemezéssel utalja/fizeti ki a 4.1-ben felsorolt költségek értékét:

c./ Felek (külföldi partner esetén) egymás között elszámolásában használt átváltási/kifizetési szabályok:

* a partnerszervezetnél felmerült euró költségeket a főpályázó euróban téríti meg/illetve érvényesíti a 4.1. pontban rögzített értékben illetve egymás közötti elszámolásukban;
* amennyiben a költségek nem euróban keletkeznek, az InfoEuro havi árfolyamát kell használni az elszámolás során (a költség kifizetésének hónapjában érvényes árfolyamon): . https://commission.europa.eu/funding-tenders/procedures-guidelines-tenders/information-contractors-and-beneficiaries/exchange-rate-inforeuro\_en

**5. Az eredmények, tulajdon- és használati joga**

A támogatás felhasználásával a Projekt megvalósítása során létrejövő eredmények, eszközök, vagyontárgyak és szellemi termékek tulajdon- és használati joga a Főpályázót illetik meg.

**6. Az Együttműködési Megállapodás felmondása**

**6.1 A Partnerszervezet általi rendkívüli felmondás**

a./ Rendkívüli felmondásra csak a Főpályázó olyan súlyos szerződésszegése miatt, vagy olyan egyéb okból van lehetőség, ami a jelen szerződés teljesítését a Partnerszervezet számára lehetetlenné teszi.

b./ Rendkívüli felmondás szándéka esetén az érintett Partnerszervezet a felmondását megelőzően legalább 15 nappal köteles egyeztetést kezdeményezni a Főpályázónál a Projekt veszélyeztetésének elkerülése érdekében.

c./ A felmondási idő – a felek egyéb megállapodása hiányában – 60 nap, amelyen belül a Partnerszervezet változatlanul köteles mindent megtenni a szerződésszerű teljesítés érdekében.

d./ Felmondás esetén a Partnerszervezet a Főpályázóval a felmondási idő lejártától számított 8 napon belül köteles a rábízott vagy általa használt anyagi eszközökkel hiánytalanul, tételesen írásban elszámolni és ezeket a Főpályázónak átadni, valamint az általa végzett szakmai munkáról a megfelelő szakmai és pénzügyi bizonylatokkal, dokumentumokkal beszámolni.

**6.2 A Főpályázó általi rendkívüli felmondás**

a./ Főpályázó felmondhatja a Partnerszervezettel kötött Együttműködési Megállapodást, amennyiben Partnerszervezet tevékenysége, működése a Projekt megvalósítását akár pénzügyi, akár szakmai szempontból súlyosan és tartósan veszélyezteti.

b./ Főpályázó általi felmondás esetén a Partnerszervezet a felmondási idő lejártától számított 8 napon belül köteles a rábízott vagy általa használt anyagi eszközökkel hiánytalanul, tételesen írásban elszámolni és ezeket a Főpályázónak átadni, valamint az általa végzett szakmai munkáról Főpályázó felé a megfelelő szakmai és pénzügyi bizonylatokkal, dokumentumokkal beszámolni.

**7. Viták rendezésének módja és illetékessége**

a./ Felek kijelentik, hogy vitás kérdésekben kölcsönös megegyezésre törekednek, s a viták rendezése során együttműködést tanúsítanak a felmerülő vitás kérdések – kölcsönösen elfogadható - rendezése érdekében.

b./ A szerződésben nem szabályozott kérdésekben a Polgári Törvénykönyv szabályait kell alkalmazni.

c./ A szerződéssel kapcsolatos jogi viták esetére a felek kikötik a …...... Törvényszék illetékességét.

**8. Egyéb rendelkezések**

8.1. Felek a jelen szerződést közösen átolvasták és értelmezték, majd, mint akaratukkal mindenben megegyezőt, helybenhagyólag cégszerűen aláírják.

8.2. A jelen szerződés két, egymással mindenben megegyező eredeti példányban készült.

Hely, dátum:

Főpályázó Partnerszervezet